Supertaal - RDF-voer
type: channel
description: Kom praat saam!
items: Nirvana en samsara
items: Re: Nirvana en samsara

Nirvana en samsara
type: item
description: Gloudina, Jy het geskryf "Dit is ook wat Christus in die berg-predikasie gebid het" en my aanname was dat jy daarmee verwys het na die Onse Vader-gebed in Matteus 6. (Die hele bergrede is in Matt 5 - 7.) Wat verstaan ek onder saligheid? Dis nogal nie maklik om te antwoord nie. Die waarheid is dat ek nie seker is wat ek verstaan nie. (Dit beteken egter nie dat ek nie seker is waarin ek glo nie.) Saligheid is vir my iets soos die ewige lewe, die hiernamaals, 'n volmaakte bestaan sonder sonde, kwale en ellende en al die lelike en slegte dinge waarmee ons daagliks worstel. Maar ek weet nie hoe daardie lewe is nie. Kan my dit nie voorstel nie. Openbaring praat van die nuwe Jerusalem met goue strate en sulke goed, maar dis ook maar beeldspraak. As Chrsitene word ons geleer jy kan dit net bereik as jy jou eie ek aflê en jou volledig oorgee aan God en aan Christus. Jou drange en begeertes moet jy op die agtergrond skuif, en aan ander diensbaar wees. In alles moet jy die wil van God soek en dit navolg. Ek glo nie ons kan dit doen as mense nie. Moeder Teresa het seker naby gekom, en ander "heiliges" oor die eeue heen. Maar soos jy sê, in hierdie lewe kan ons dit nooit volledig regkry nie. In elk geval tref dit my meer en meer, soos ek ouer word, dat verskillende godsdienste op die ou end baie dieselfde dinge sê, net op ander maniere en met ander begrippe. Henry
creator: Kwarantyn
date: 2003-02-27T09:59:05-00:00

Re: Nirvana en samsara
type: item
description: Oorspronklik gepos deur: @rogers.com Kwarantyn wrote: Saligheid is vir my iets soos die ewige lewe, die hiernamaals, 'n > volmaakte bestaan sonder sonde Maar ek weet nie hoe daardie lewe is > nie. Kan my dit nie voorstel nie. Openbaring praat van die nuwe Jerusalem > met goue strate en sulke goed, maar dis ook maar beeldspraak. As Chrsitene > word ons geleer jy kan dit net bereik as jy jou eie ek aflê en jou volledig > oorgee aan God en aan Christus. Wel, jou standpunt oor die "nuwe Jerusalem" is tipies van protestantse geloofsleer. Hulle gee groot kredensie aan "die Val" uit die Paradys, en wil omtrent nie saamgaan met enige (selfs Christelike) geloofsoortuigings wat glo dat die Paradys/Eden terugbereik kan word, indien mens net sekere dinge "doen" nie. Maar as jy wyer in die geskiedenis van die Christendom lees, vind jy baie sulke strominge. Onder andere Joachim de Flores (ek hoop ek spel dit reg.) William Blake was ook onder die invloed van mense soos Boehme en Swedenborg, en een van die grootste temas in die werk van William Blake is die bereiking van die "Nuwe Jerusalem." Wat nog meer interessant is, Blake het geglo dat mens die nuwe "salige" staat kan bereik wanneer die "organs of perception is cleansed." Then everything would appear as it is, infinite. Nou, wat vir my boeiend is van Boedhistiese tegnieke is dat hulle glo dat as jy vir jou kan vrymaak van die ego-strukture, jy 'n staat kan bereik (duskant nirvana) waar jy nie meer die prooi is van die gif en die slawerny van Samsara nie. En dit is vir my tog ook die sentrale boodskap van die Christelike leer. Gloudina
date: 2003-02-27T16:01:09-00:00

Re: Nirvana en samsara
type: item
description: Oorspronklik gepos deur: @rogers.com @rogers.com wrote: "organs of perception is cleansed." Then > everything would appear as it is, infinite. Dit moet natuurlik wees "when the doors of perception are cleansed, everything will appear as it is, infinite." Daar is natuurlik 'n boek "The Doors of Perception" deur Aldous Huxley en ek dink die band "The Doors" kry ook hulle naam hiervandaan. Laasgenoemde twee instansies dink seker meer in die rigting van psychedelic drugs, maar ek dink Boeddhiste en Blake en sy spirituele voorgangers neem aan dat dit kan plaasvind deur 'n verandering in die staat en metode van persepsie. Tibetaanse Boeddhiste maak grootliks staat op visualisasies en repetisies van matras en gebruik van yantras, en uiteindelik is dit vir hulle moontlik om, met 'n soort van breinspoeling, nie meer 'n egosentriese en gevalle wese te wees nie, maar 'n buddha soos Avolekiteshvara, wat duisend hande het (om te help) elk met 'n oog daarin, onder andere. Mens mag nie so iets op 'n duur kan volhou nie, maar ek kan vir jou verseker dat dit selfs vir nie-Boeddhiste 'n geweldige sterk krag kan wees om dit voor hulle te hou. Dieselfde sal natuurlik gebeur as 'n Christen dieselfde met 'n visualisasie van Christus doen. Dan loop daar 'n mens met die straat af, maar dis eintlik Christus wat met die straat afloop. Dis dan dat Du Plessis die skottel water sal vat en die kaffers se voete sal begin was. Gloudina
date: 2003-02-27T17:51:19-00:00